Lasconi îl acuză pe Iohannis că a încercat până în ultimul moment să-l împiedice pe Bolojan să ajungă la Cotroceni: „Nu-l suportă”
Elena Lasconi l-a acuzat pe Klaus Iohannis că „a încercat până în ultimul moment” să-l împiedice pe Bolojan să devină președinte interimar. Lidera USR a spus, în exclusivitate la Digi24, că mai mulți „prieteni” din PNL, împreună cu Iohannis, au încercat diferite „jocuri” pentru ca acesta să nu ajungă la Cotroceni. Motivul, în opinia lui Lasconi, ar fi că Iohannis nu-l suportă pe Bolojan. În emisiune, lidera USR a vorbit și de așteptările pe care le are de la Ilie Bolojan după ce va fi numit președinte interimar.